Marthain duit, a chroch an Choimdheadh
Donnchadh Mór Ó Dálaigh cct 
Marthain duit, a chroch an Choimdheadh,
a chroinn diadha an duille bhuig,
ar an bhfád-sa Is dóigh ar ndeaghail,
pácsa Is cóir 'n-a dheaghaidh dhuid.
A chroch Dé, do dhlighis cádhas
ó chloinn Ádhaimh athair cáich;
is mor mac gcionntach ro ceannghadh
lat, a fhiortach bheannghlan bhláith.
Peacaidh na cruinne do cheannchais
a chroch ghrádhach — gasda an ruaig;
tugais cobhair, a chroinn ghrádhaigh,
do chloinn cholaigh Ádhaimh uaid.
Inneosad duit diamhair nimhe,
ní dá sgéalaibh, sgéal go
nós;
do-chluinfe Rí gealchas gréine
ní dá sheanchas féine fós.
Do-rinne cathraigh n-aird n-aoibhinn
Athair na slógh, Saor na gclann,
'n-a léibheann úr ghlan gan ghairbhe
gur ghabh tnúdh na haingle ann.
Do hionnarbadh tre n-a n-uabhar
aingil nimhe — nár an chuairt;
ar gcur as na n-aingeal gcruthach
fa hainneamh glas suthach suairc.
Tar éis ionnarbtha na n-aingeal
nír bh'iongnadh dhóibh dáil a
bhfras
ar gcur a gcúl re clár nimhe,
lán a súl dá ibhe as.
Do dhealbh Dia Éabha agus Ádhamh
d'iarraidh daoine — dáil gan chruas — 
dá síoladh agus dá snoighe
do líonadh an toighe thuas.
Do sháruigh Éabha go huaibhreach
Athair na ndúl — doiligh linn — 
a síodh do luit as a luighe
gur thuit a síol uile inn.
Do cuireadh Éabha d'fhód Pharrthais
na bport ngéagach — glan a lí;
turas na slat — suairc an t-innreamh — 
fa cuairt mac Is inghean í.
Marbhais Cái-in mear mac Ádhaimh
Aibéal déirceach — díocra an
mhóid — 
do leacain leabhair chruaidh chámhuill
an sduaigh reabhaigh n-áluinn n-óig.
Beirthear Seath — fa suairc an toircheas — 
troigh mar eala, ucht mar bhláth;
ní fríoth gein mar é 'n-a aghaidh
is é sein do chabhair cách.
Gluaisis ainn-séin d'iarraidh Parrthais
— prap an toisg nachar thoisg chlé — 
sa bhfearann mhín chraobhach chrosach
i dtír bhraonach dhosach Dhé.
Do-chonnairc uadh aonchrann lomáin
ar lár Parrthais — prap an chuairt;
is luath do ghabh crotbhall críne
an bogcrann glan sídhe suairc.
Ad-chonnairc aonmhacaomh áluinn
ar fhud an chroinn soir Is siar
gur líon do chnuas an crann lomáin
a-nuas fa bharr bhfolláin bhfiar.
Lingis trí gráinne a géig abhla
i n-ucht Seith rer seachnadh móid
beagán cnuasaigh maith re a mhaoidhimh
don fhlaith uasail fhaoilidh óig.
Gluaisis roimhe sa ród chéadna
i gcríoch Parrthais na bport ngrinn
fuair go suairc na gráinne gheala
áille 'n-a chuairt d'Eabha fhinn.
Innisis d'Ádhamh, dá athair,
inneall Pharrthais phuirt na ród;
"do-chonnarc aonchrann san fhiodhbhaidh"
ar an tsaorchlann ionmhuin óg.
"Do-chonnairc mei-se" ar mac Ádhaimh
"aonmhacaomh — is nír thaom
tláith — 
go ndearna aontaradh uile
don mhaoltamhan bhuidhe bhláith."
"Sinne féin do chríon an crann-sain"
comhrádh Ádhaimh "'s nír é a
uair;
is é an bioth an crann, a chara,
gan ioth ann 's gan ana uainn.
"Mac Ríogh nimhe an naoidhe áluinn
do fhóir sinn — ní seachmhaidh
dhamh — 
gur chrann úr an t-athchrann éadtrom
fa chúl sgathcham ghéagdhonn ghlan."
Tig an t-éag go hÁdhamh ainn-séin
d'aithle a thurais — truagh an chuairt;
do ba bhéad go mbleidhe ndeaghóir,
sgeile a éag, fa seanóir suairc.
Eirghis Seath — fa suairc an giolla,
giolla óg nar adhair ceilg — 
agus cloidhis uaigh dá athair
an sduaigh roidheis ndathaigh ndeirg.
A thrí ghráinne gabhais chuige
— cabhair cháigh a-nois do-niad;
i mbéal Ádhaimh seach gach ionadh
do cháraigh go h-iodhan
iad.
Fásais trí géaga as na
gráinnibh
— fa gort buadha ar bheagán síl;
oirrdhearc fós fan gcruinne gcrosaigh
nós gach bhuinne dhosaigh dhíbh.
Tu-sa an treas crann do na crannaibh,
a chroch Dé fa ndlighmid múith;
do bás 'gud thairngire ó thosach
id ghlainbhile dhosach dhlúith.
Beirthear ainn-séin Muire máthair,
máthair Chríosd do chosain bladh,
a folt drongach mar ór n-íorna,
torrach an ógh ghríobhdha ghlan.
Beiris Muire an macaomh oirrdhearc,
Íosa Críosd an chraobh fa bhláth,
Athair na slógh — fa séan buadha;
an sgéal mór do-chuala cách.
Tugadh chugad-sa dá chrochadh
tar ceann daoine Dia dá íoc;
an tí do cinneadh dar gcabhair
do milleadh Rí an domhain díot.
Tugadh chugad, a chroch ionmhuin,
abhra gléadhubh ós ghruaidh mbrioc;
do bhí, a chaomhchros chaomh mo chridhe,
maothbhos shaor dá righe riot.
Do shín riot a righeach n-áluinn
Íosa Críosd — fa caomhthach lonn;
do sgaoil ort, a bheannach bhuadhach,
a fholt gleannach dualach donn.
Ionmhuin cách do crochadh ionad,
ionmhuin anam, ionmhuin corp,
mo Rí, mo chridhe, mo chara
do bhí ag snighe a fhala ort.
Gion gur fhás caor ort nó áirne
nó ubhall cumhra nó cnú,
do shíol, clann deaghbhan an domhain,
dearbhadh as crann toraidh thú.
Tú fuair Maoise — mór an
conác — 
tre chionn Ádhaimh — aobhdha an folt — 
do bhun thall fa úir na huaighe
do bharr 'n-a chlúimh uaine ort.
Tu-sa fuair Dá-bhíoth san
díothramh
i ndiaidh Maoise — meadhair dheis — 
maith a chuairt d'fhaigsin an fhásaigh
aisgidh shuairc an lá-sain leis.
Tu-sa an céadchrann do chuir Solamh
suas 'n-a theampall — toisg nar íoc;
leis do beanadh thall ar dtosach
do bharr leabhar dosach dhíot.
Is tú ar ndídean, Is tú ar
dtearmann,
is tú ar leigheas i ló an bhráith,
is tú an crann far chuir an Coimdhe
fuil a bhall do choimhdhe cáich.
Is tú ar sgiath 's ar gcloidheamh cumhdaigh,
a chroch Dé far dhoirt a chrú;
nocha chluinim fhuaim na habhann
uair nach cuirim tharam thú.
Tú linn táthuighthe na talmhan;
is tú an caisléan ós chionn
díog;
is tú an lomán lán do thoradh;
slán follán an domhan díod.
Fillfead chugad, a chroch ghrádhach,
an glún deas le ndearnas olc;
léigim fúm é agus ní
fhuláir
an glún clé dom fhuráil ort.
Is asad do-chuaidh an Coimdhe
ar chreich Ifrinn — eachtra shoirbh;
is tú thug an gcabhair gcalma
i n-aghaidh na habhla oirn.
Fa lór bláithe do bheann gcumhdaigh
gidh croch dhubh thú a-niodh 's a-né
fa croch chorcra thú dar dtearmann
ó chrú ochta Is dearnann Dé.
Doiligh leam gan an leith eile
d'fagháil chugad, a chroch naomh,
go mbeith sunn comhfhad an Choimdheadh
don chrunn robhog choirrgheal chaomh.
Ní fhaca i bpurt do na portaibh
puball mar do phuball snáith;
ní fhaca teagh mar do theampall
a dhathta geal beannchorr bláith.
Tu-sa Is Muire máthair Íosa
do fhóir inn-ne Is níor bh'olc
fáth;
bhar gcneas caomh níor chin a shamhail
sibh ar-aon do chabhair cách.
Peacach sonn ag sléachtain chugad,
ní cóir m'obadh gidh olc mé;
toirn agus geibh phóig ón pheacthach,
ceil do mhóid, a dheaghcroch Dé.
Seath mac Ádhaimh fuair thú ar tosach
thall i bParrthas na bport naomh;
fa lór t'áille Is eadh do-chuala
id ghráinne gheal chuanna chaomh.
Fada do las ar lár m'anman
inneall t'aighthe as ionmhuin linn;
mar thig eatal do ghual gréine
snuadh do leacan réidhe rinn.
Slánuigh an bioth, a bhean chumainn,
comhaill damh-sa duais mo rann;
mar thugais d'fhearaibh na heatha
rugais d'fheadhaibh beatha barr. Marthain.